**Ministru kabineta rīkojuma projekta**

**„Par Laidzes Profesionālā vidusskolas likvidāciju”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Profesionālās izglītības likuma 14.panta pirmajā daļā ir noteikts, ka Izglītības un zinātnes ministrija (turpmāk – ministrija) ierosina Ministru kabinetam dibināt, reorganizēt un likvidēt valsts profesionālās izglītības iestādes.  Saskaņā ar Valsts pārvaldes iekārtas likuma 15.panta ceturtās daļas 1.punktā noteikto tiešās pārvaldes iestādi likvidē, to pievienojot citai iestādei, – rezultātā pievienojamā iestāde beidz pastāvēt. Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka ministriju par atbildīgo institūciju Profesionālās izglītības iestāžu tīkla optimizācijas pamatnostādņu 2010.-2015.gadam (turpmāk – Pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī, veicot to diferenciāciju, izveidot modernu, mūsdienu prasībām atbilstošu profesionālās izglītības materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Informatīvajā ziņojumā „Par Izglītības un zinātnes ministrijas padotībā esošo profesionālās izglītības iestāžu pārņemšanu pašvaldību padotībā”, kas pieņemts zināšanai Ministru kabineta 2013.gada 2.jūlija sēdē (prot. Nr.37 43.§) noteikts, ka nelielās (300 un mazāk izglītojamie) profesionālās izglītības iestādes ir nododamas pašvaldībām, pamatojoties uz brīvprātības principa, vai profesionālās izglītības iestādes, kuras nekvalificējas profesionālās izglītības kompetences centra (turpmāk – PIKC) statusam, var nodot profesionālās izglītības iestādēm ar PIKC statusu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.54.apakšpunktu Laidzes Profesionālā vidusskola (turpmāk – vidusskola) ir ministrijas padotības iestāde.  Vidusskolā uz 2014.gada 1.janvāri mācās 208 izglītojamie, t.sk. Eiropas Sociālā fonda (turpmāk – ESF) finansētās grupās – 26 izglītojamie (PROF-2 dati). Vidusskola 2013./2014.m.g. īsteno šādas izglītības programmas: „Ēdināšanas pakalpojumi” (82 izglītojamie) ar profesionālo kvalifikāciju – ēdināšanas pakalpojumu speciālists, „Komerczinības” (51 izglītojamais) ar profesionālo kvalifikāciju – mazumtirdzniecības komercdarbinieks un „Būvdarbi” (49 izglītojamie) ar profesionālajām kvalifikācijām - apdares darbu tehniķis un apmetējs. Vidusskola kā sadarbības partneris ESF 1.2.1.1.3.apakšaktivitātes projektā „Profesionālās izglītības programmu, pamatprasmju un kompetenču apguve izglītības un profesionālās karjeras turpināšanai” īsteno programmu „Ēdināšanas pakalpojumi” (13 izglītojamie) ar profesionālo kvalifikāciju – pavārs un „Komerczinības” (13 izglītojamie) ar profesionālo kvalifikāciju - mazumtirdzniecības komercdarbinieks. Izglītojamo skaits vidusskolā pēdējos gados nepārtraukti samazinās (2010.gadā – 269, 2011.gadā – 234, 2012.gadā - 236 ) un uz 2013.gada 1.oktobri tie bija 211 izglītojamie (PROF-2 dati). Vidusskolai ir grūtības ar uzņemšanas plāna izpildi. Vidusskola nespēj piedāvāt citas darba tirgum nepieciešamas profesionālās izglītības programmas, jo šo programmu īstenošanai nepieciešamās materiāli tehniskās bāzes izveidei ir nepieciešams liels valsts budžeta un Eiropas Savienības (turpmāk – ES) fondu finansējums. Tā kā vidusskolai valsts budžeta finansējums tiek piešķirts saskaņā ar Ministru kabineta 2007.gada 2.oktobra noteikumiem Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo” un ir atkarīgs no izglītojamo skaita vidusskolā, tas ir nepietiekams jaunu izglītības programmu attīstībai. Savukārt, ES fondu finansējums nav pieejams mazai izglītības iestādei ar nelielu izglītojamo skaitu un bez attīstības perspektīvas.  Ņemot vērā demogrāfisko situāciju turpmākajos gados, vidusskola maza izglītojamo skaita dēļ kā patstāvīga izglītības iestāde nevarēs pastāvēt, jo atbilstoši izglītojamo skaitam piešķirtais valsts budžeta finansējums būs nepietiekams, lai segtu izglītojamo skaitam nesamērīgo vidusskolas platību un infrastruktūras uzturēšanas izdevumus. Nepietiekamais finansējums vidusskolas attīstībai var ietekmēt arī izglītības kvalitāti, jo nebūs iespējams uzlabot esošo izglītības programmu īstenošanas materiāli tehnisko bāzi, un jaunu darba tirgum nepieciešamu izglītības programmu ieviešanu.  Pamatojoties uz ministrijas lūgumu, Talsu novada pašvaldība atkārtoti izvērtēja vidusskolas pārņemšanas iespēju pašvaldības padotībā. Talsu novada Dome 2014.gada 31.janvārī pieņēma lēmumu Nr.44 „Par Laidzes Profesionālo vidusskolu”, ar kuru atcēla iepriekš pieņemtos lēmumus par vidusskolas pārņemšanu pašvaldības padotībā un, uzklausot vidusskolas viedokli par turpmākās attīstības iespēju, atbalstīja vidusskolas pievienošanu PIKC „Rīgas Valsts tehnikums” (turpmāk – tehnikums). Ministrija, izvērtējot Talsu novada Domes lēmumu, nolēma, ka vidusskolas pievienošana tās padotībā esošajam tehnikumam ir visoptimālākais risinājums. Vidusskolas pievienošana tehnikumam, kā rezultātā vidusskola kļūst par tehnikuma mācību vietu Laidzē, ir objektīvi nepieciešama. Pievienojot vidusskolu tehnikumam, ņemot vērā tehnikuma prestižu, finansiālās iespējas attīstīt mācību vietu Laidzē, kā arī iespēju piesaistīt ES fondu finansējumu un nodrošināt augstu izglītības kvalitāti, tiks paplašināts piedāvāto izglītības programmu, t.sk. pieaugušo izglītības un tālmācības programmu, skaits un atbilstoši uzlabota materiāli tehniskā bāze tehnikuma mācību vietā Laidzē. Tādējādi tiek saglabāta pieejamība kvalitatīvai izglītībai reģionā un nodrošināta vidusskolas kā tehnikuma mācību vietas attīstība. Ņemot vērā minēto, ministrija ir izstrādājusi Ministru kabineta rīkojuma projektu „Par Laidzes Profesionālās vidusskolas likvidāciju” (turpmāk – rīkojuma projekts). Rīkojuma projekts paredz ar 2014.gada 1.septembri likvidēt vidusskolu, to pievienojot tehnikumam.  Tehnikums tiek noteikts par vidusskolas funkciju, tiesību, saistību, prasību, finanšu līdzekļu, bilancē esošās mantas, lietvedības un arhīva pārņēmēju. Rīkojuma projekts paredz vidusskolas likvidācijas komisijas izveidi, nosakot tās uzdevumus – nodrošināt vidusskolas materiālo un finanšu līdzekļu inventarizāciju, mantas vērtības un saistību apjoma noteikšanu un bilancē esošās mantas, saistību, arhīva un lietvedības nodošanu tehnikumam, kā arī vidusskolas slēguma bilances sagatavošanu.  Ar vidusskolas likvidāciju saistītos izdevumus paredzēts segt no ministrijas budžeta programmas 02.00.00 „Profesionālās izglītības mācību iestādes” apakšprogrammai 02.01.00 „Profesionālās izglītības programmu īstenošana” 2014.gadam vidusskolai apstiprinātajiem valsts budžeta līdzekļiem. Tehnikums turpinās īstenot visas vidusskolas profesionālās izglītības programmas mācību vietā Laidzē, t.sk. programmu „Būvdarbi”, nodrošinot Latvijas - Lietuvas pārrobežu sadarbības programmas projekta „Profesionālās izglītības pilnveidošana atbilstoši darba tirgus prasībām" (LLIV-265 „VocEdu”) ietvaros sasniegto rezultātu ilgtspēju. Vidusskola no 2012.gada aprīļa ir sadarbības partneris minētajā projektā, kurā tiks pilnveidota izglītības programma „Būvdarbi” un iekārtotas praktisko apmācību darbnīcas apmešanas, flīzēšanas, krāsošanas, sausās būves darbu apmācībām (iegādāts atbilstošs aprīkojums - tehnoloģiskās iekārtas un darba instrumenti, informācijas tehnoloģiju aprīkojums praktisko un teorētisko apmācību nodrošināšanai). Kopējās vidusskolas kā projekta partnera izmaksas ir EUR 74 746. Projekta beigu termiņš – 2014.gada 1.augusts.  Tā kā likvidēta tiek ministrijas padotībā esošā vidusskola, to pievienojot ministrijas padotībā esošajam tehnikumam, un abas izglītības iestādes tiek finansētas no ministrijas budžeta programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana”, ietekmes uz apakšprogrammai apstiprināto budžetu nebūs. Likvidējot vidusskolu, valsts finansēto izglītojamo skaits nesamazinās, jo vidusskolai plānoto izglītojamo uzņemšanu profesionālās izglītības programmās un uzsākto programmu īstenošanu Laidzē turpinās tehnikums. Ministrijas budžeta programmā 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” vidusskolai 2014.gadam apstiprinātā valsts budžeta dotācija no vispārējiem ieņēmumiem ir EUR 459388.  Tehnikums pārņem vidusskolas pārvaldīšanā esošo valsts nekustamo īpašumu „Laidzes tehnikums” (nekustamā īpašuma kadastra Nr.8868 007 0124) – deviņas zemes vienības 137,8 ha kopplatībā (zemes vienību kadastra apzīmējumi 8868 007 0124, 8868 007 0125, 8868 007 0127, 8868 007 0128, 8868 007 0129, 8868 007 0130, 8868 007 0131, 8868 007 0132, 8868 007 0137) un 19 būves (būvju kadastra apzīmējumi 8868 007 0124 001, 8868 007 0124 002, 8868 007 0124 003, 8868 007 0124 004, 8868 007 0124 005, 8868 007 0124 006, 8868 007 0124 007, 8868 007 0124 008, 8868 007 0124 009, 8868 007 0124 010, 8868 007 0124 011, 8868 007 0124 012, 8868 007 0124 016, 8868 007 0124 018, 8868 007 0124 023, 8868 007 0124 024, 8868 007 0124 026, 8868 007 0124 027, 8868 007 0125 021) – Laidzes pagastā, Talsu novadā. Tehnikums pēc minētā valsts nekustamā īpašuma pārņemšanas izvērtēs tā nepieciešamību tehnikuma funkciju nodrošināšanai un atbilstoši pieņemtajam lēmumam tiks risināts jautājums par mācību procesam nevajadzīgo valsts nekustamā īpašuma objektu nodošanu atsavināšanai. Tehnikums izmantos valsts nekustamā īpašuma „Laidzes tehnikums” sastāvā esošo būvi – dienesta viesnīcu - mācību procesa nodrošināšanai atbilstoši vidusskolas īstenotā Klimata pārmaiņu finanšu instrumenta (turpmāk – KPFI) projektam „Kompleksi risinājumi siltumnīcas efekta gāzu emisijas samazināšanai Laidzes Profesionālās vidusskolas dienesta viesnīcas 2. korpusa ēkai (Nr.KPFI-5/476)” un ieguldījuma mērķim vismaz līdz 2017.gada 31.decembrim. Minētais projekts ir noslēdzies 2012. gada decembrī. Šī projekta ilgtspēja jānodrošina vismaz 5 gadus pēc pēdējā maksājuma finansējuma saņēmējam - vidusskolai – veikšanas. Kopējās projekta attiecināmās izmaksas LVL 355 482,39 jeb EUR 505 805,87. Pašlaik vidusskola ir uzsākusi KPFI finansēto projektu atklātā konkursa „Kompleksi risinājumi siltumnīcefekta gāzu emisiju samazināšanai” trešās kārtas (turpmāk – trešā kārta) ietvaros apstiprinātā projekta „Energoefektivitātes paaugstināšana Laidzes Profesionālās vidusskolas ēkās”( Nr.KPFI-15.2/260) īstenošanu. Projekta īstenošanas beigu datums ir 2014.gada 30.jūnijs. Kopējās projekta izmaksas ir LVL 324 564,89 jeb EUR 461 814,23.  Tehnikums turpinās likvidētās vidusskolas profesionālās izglītības programmu īstenošanu gan mācību korpusā, kas tiks renovēts KPFI trešās kārtas ietvaros, gan KPFI projekta KPFI-5/476 ietvaros renovētajā dienesta viesnīcas ēkā, nodrošinot KPFI projektos sasniegto rezultātu ilgtspēju. Kā sadarbības partneris vidusskola piedalās ESF finansētos projektos:1) Valsts izglītības attīstības aģentūras īstenotajā projektā "Profesionālās izglītības programmu, pamatprasmju un kompetenču apguve izglītības un profesionālās karjeras turpināšanai", vienošanās Nr.2010/0284/1DP/1.2.1.1.3/10/IPIA/ VIAA/001;2) ministrijas īstenotajā projektā "Sākotnējās profesionālās izglītības pievilcības veicināšana", vienošanās Nr.2009/0001/1DP/1.2.1.1.4/08/IPIA/VIAA/001. Kā sadarbības partneris vidusskola piedalījās ESF finansētā un Valsts izglītības satura centra īstenotajā projektā "Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana", vienošanās Nr.2010/0043/1DP/1.2.1.1.2/09/IPIA/VIAA/ 001 (projekta īstenošana noslēgusies 2013.gada 31.decembrī).  Vidusskola ir īstenojusi vairākus ESF projektus 2004.-2006.gadā, kuru pēcuzraudzības 5 gadu periods ir beidzies. Vidusskola nav īstenojusi Eiropas Reģionālās attīstības fonda finansētus projektus.  |
| 3. | Projekta izstrādē iesaistītās institūcijas | Ministrija, tehnikums, vidusskola. |
| 4. | Cita informācija |  Ir ievērots Profesionālās izglītības likuma 14.panta 3.¹daļā noteiktais – vidusskolas likvidācijā iesaistītās institūcijas un personas ir informētas par projektā noteikto. Ņemot vērā, ka vidusskola ir iniciators idejai par vidusskolas pievienošanu tehnikumam, jautājums par vidusskolas turpmāko attīstību tika skatīts vidusskolas 2013.gada 30.augusta un 2013.gada 11.oktobra pedagoģiskās padomes sēdēs un 2014.gada 29.janvāra Talsu novada domes sēdē. Tehnikuma vadība un darbinieki iesaistīti vidusskolas turpmākās attīstības plānošanā kopš 2013.gada 3.oktobra. Tehnikuma darbinieki par vidusskolas un tehnikuma kopējo darbību, izvērtējot stratēģiskos risinājumus vidusskolas turpmākai attīstībai kā tehnikuma struktūrvienībai ar 2014.gada 1.septembri, tika informēti 2014.gada 3.februāra tehnikuma vadības sēdē.  Ministrija atbalstīja vidusskolas un tehnikuma kopīgi izstrādāto vidusskolas turpmākās attīstības risinājumu, kurā plānots vidusskolu pievienot tehnikumam ar 2014.gada 1.septembri, un izstrādāja šo projektu. Ministrija nosūtīja projektu vidusskolai un tehnikumam saskaņošanai 2014.gada 11.februārī. Vidusskola un tehnikums projektu saskaņoja.  Vidusskolas darbinieki iepazīstināti ar projektu vidusskolas 2014.gada 12.februāra skolotāju un audzinātāju metodiskās komisijas sēdē, vidusskolas izglītojamie - klases stundās un viņu vecāki vecāku sapulcē. Par projektu informēti tehnikuma darbinieki tehnikuma 2014.gada 26.februāra pedagoģiskās padomes sēdē un izglītojamie klases stundās.  Informācija par vidusskolas pievienošanu tehnikumam ievietota vidusskolas mājaslapā: www.laidzespv.lv, 2013.gada 22.novembrī un 13.decembrī, kā arī 2014.gada 3.februārī publicēta laikrakstos Talsu Vēstis un Talsu Novada Ziņas. Informācija par vidusskolas kļūšanu par tehnikuma struktūrvienību tika pārraidīta 2014.gada 31.janvārī Talsu televīzijā (Ziņas Talsu novadam), kā arī 2014.gada 31.janvārī un 27.februārī ievietota mājaslapā: www.apollo.lv un www.delfi.lv. Informācija par vidusskolas pievienošanu tehnikumam ievietota tehnikuma mājaslapā: www.rvt.lv, norādot arī saiti uz vidusskolas mājaslapu.  |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Vidusskolas 208 izglītojamie, kuri turpinās iegūt izglītību tajā paša vietā Laidzē, kurā atradīsies tehnikuma teritoriālā struktūrvienība – tehnikuma izglītības programmu īstenošanas vieta.  Vidusskolas 34 pedagogi un 26 pārējie darbinieki, kuri turpinās strādāt Laidzē kā tehnikuma izglītības programmu īstenošanas vietā. Izglītojamo vecāki, institūcijas un organizācijas, kuras sniedz atbalstu izglītības iestādēm izglītības procesa nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  Pievienojot vidusskolu tehnikumam, mācību vietā Laidzē palielināsies izglītojamo skaits profesionālās izglītības programmās, pilnveidosies izglītības programmu īstenošanas materiāli tehniskā bāze, piesaistot ES finansējumu, kā rezultātā tiks sagatavoti darba tirgus prasībām atbilstoši un tautsaimniecībai, t.sk. Talsu novada tautsaimniecības attīstībai, nepieciešamie speciālisti. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.g.** | **2016.g.** | **2017.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  507054 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  507054 47666 |  0 0 |  0 0  |  0  0 |  0 0  |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  507054 |  0 |  0 |  0 |  0 |
| 2.1. valsts pamatbudžets |  507054 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0  |  0  |  0  |
|  0 |  0   |  0  |  0  |
|  0 |  0   |  0  |  0  |
| 5. Precizēta finansiālā ietekme: | X |  0 |  0   |  0  |  0  |
| 5.1. valsts pamatbudžets |  0 |  0   |  0  |  0  |
| 5.2. speciālais budžets |  0 |  0   |  0  |  0  |
| 5.3. pašvaldību budžets |  0 |  0   |  0  |  0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   Finanšu ietekmes uz budžetu nav.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav  |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, svītrojot 24.54.apakšpunktu. Izpildes termiņš ir 2015.gada 1.marts. |
| 2. | Atbildīgā institūcija | Ministrija |
| 3. | Cita informācija | Nav  |

 **Anotācijas V sadaļa** – projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izvērtēšanā plānots iesaistīt Profesionālās izglītības biedrību, kā arī jautājumu skatīt Profesionālās izglītības un nodarbinātības trīspusējās sadarbības apakšpadomes sēdē.Ministrijas mājaslapā tiks ievietota aktuāla informācija par vidusskolas pievienošanu tehnikumam. |
| 2. | Sabiedrības līdzdalība projekta izstrādē | Projekta izstrādē piedalās vidusskola, tehnikums, pašvaldība. Sabiedrības plašāka līdzdalība nav nepieciešama, jo minētais jautājums ir saistīts ar Pamatnostādnēs un Informatīvajā ziņojumā noteikto un sabiedrībā apspriesto. Jautājums par profesionālās izglītības iestāžu tīkla sakārtošanu saskaņā ar normatīvajos aktos noteikto ir ministrijas kompetencē.  |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, vidusskola un tehnikums. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek likvidēta ministrijas padotībā esoša vidusskola, tās uzdevumus nododot ministrijas padotībā esošajam tehnikumam. |
| 3. | Cita informācija | Nav |

Izglītības un zinātnes ministre I.Druviete

Vizē:

Valsts sekretāre S.Liepiņa

25.03.2014. 13:30

2292

Dz.Gorbunova

67047855, dzintra.gorbunova@izm.gov.lv

V.Dadzīte

67047751, velga.dadzite@izm.gov.lv

D.Daņiļeviča

67047889, diana.danilevica@izm.gov.lv

V.Krēsliņa

67047814, valda.kreslina@izm.gov.lv